วันที่ 6 กันยายน 2561 มหาวิทยาลัยขอนแก่น วิทยาเขตหนองคาย จัดพิธีไหว้ครู ประจำปีการศึกษา 2561 โดยมี ผู้ช่วยศาสตราจารย์ ดร.เกียรติ แสงอรุณ รองอธิการบดีวิทยาเขตหนองคาย ให้เกียรติเป็นประธานในพิธีและกล่าวให้โอวาท พร้อมด้วยคณะผู้บริหารและคณาจารย์จากทุกคณะเข้าร่วมพิธี เพื่อแสดงความกตัญญูกตเวทีต่อครู อาจารย์ผู้มีพระคุณในการอบรมสั่งสอนและประสิทธิ์ประสาทวิทยาการความรู้แก่ศิษย์ และสืบสานวัฒนธรรมอันดีงามของไทย ตลอดจนเพื่อความเป็นสิริมงคลในโอกาสเปิดภาค การศึกษาใหม่ โดยมีนักศึกษาเข้าร่วมพิธีกว่า 900 คน